Diari Oficial de la Generalitat Valenciana


Sumari del DOGV 4623, del 05-11-2003 (2003/11930)

RESOLUCIÓ de 27 d'octubre de 2003, de la Direcció General d'Ensenyament, per la qual adjudica el premi de la fase de la Comunitat Valenciana del IV Concurs Hispanoamericà d'Ortografia de l'any 2003 convocat per la Resolució de 12 de maig de 2003, de la Direcció General d'Ordenació i Innovació Educativa i Política Lingüística.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4623

Data del DOGV
:   05-11-2003

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2003/11040


Organisme emissor
:   Conselleria de Cultura, Educació i Esport

Tipus de document
:   Resolució

RESOLUCIÓ de 27 d'octubre de 2003, de la Direcció General d'Ensenyament, per la qual adjudica el premi de la fase de la Comunitat Valenciana del IV Concurs Hispanoamericà d'Ortografia de l'any 2003 convocat per la Resolució de 12 de maig de 2003, de la Direcció General d'Ordenació i Innovació Educativa i Política Lingüística. [2003/11625]
  
La Resolució de 12 de maig de 2003, de la Direcció General d'Ordenació i Innovació Educativa i Política Lingüística (DOGV de 21 de maig de 2003), ha convocat per a la Comunitat Valenciana la fase de la Comunitat del IV Concurs Hispanoamericà d'Ortografia en castellà de l'any 2003.
  
La resolució esmentada establix en el seu apartat segon 8 que «d'acord amb la proposta formulada pel jurat, el director general d'Ordenació i Innovació Educativa i Política Lingüística (ara director general d'Ensenyament) concedirà el premi abans del dia 31 d'octubre de 2003, i es publicarà en el Diari Oficial de la Generalitat Valenciana».
  
Realitzades les proves corresponents, i vista la proposta formulada pel jurat qualificador a què es referix l'apartat segon 3 de la Resolució de 12 de maig de 2003, i en virtut de les atribucions que li concedix la pròpia resolució, resolc:
  
Primer
  
Adjudicar el premi de la fase de la Comunitat del IV Concurs Hispanoamericà d'Ortografia de l'any 2003 a l'estudiant de l'IES Benlliure de València relacionat a continuació:
  
- Patricia Bódalo Munuera.
  
Segon
  
L'estudiant premiat rebrà un diploma acreditatiu d'esta distinció i a més li serà anotat en el seu expedient acadèmic pel secretari del centre en què està estudiant segon curs de Batxillerat i gaudirà dels beneficis específics que s'establisquen.
  
Tercer
  
L'estudiant premiada serà inscrita per a participar en la tercera fase del IV Concurs Hispanoamericà d'Ortografia de l'any 2003, en els termes en què s'establix en la Resolució de 24 de febrer de 2003, de la Secretaria d'Estat d'Educació i Universitats (BOE de 10 de març de 2003).
  
Quart
  
La present resolució entrarà en vigor l'endemà de la seua publicació en el Diari Oficial de la Generalitat Valenciana.
  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10,14 i 46 de la Llei Reguladora de la Jurisdicció Contenciosa Administrativa, el present acte, que posa fi a la via administrativa, podrà ser recorregut potestativament en reposició, o bé es podrà plantejar directament recurs contenciós administratiu en els terminis i davant els òrgans que s'indiquen a continuació:
  
a) El recurs de reposició haurà d'interposar-se davant el conseller de Cultura, Educació i Esport en el termini d'un mes a comptar des de l'endemà de la seua publicació.
  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua publicació en el Diari Oficial de la Generalitat Valenciana.